Der er mistanke om listeria i den rucola, som indgår i alle de tre salater, som nu tilbagekaldes. Der kan være risiko for infektion med listeriabakterier, hvor symptomerne blandt andet kan være influenzalignende symptomer, feber og hovedpine og i sjældne tilfælde mavetarm problemer. Skulle man have varen opbevaret, kan varen leveres tilbage til butikken, hvor den er købt eller kassere den. - Vi har ikke de endelige resultater endnu, men ud fra et forsigtighedsprincip hjemkaldes nedenstående salater, lyder det i en pressemeddelelse fra Coop. Der er tale om følgende salater, som Coop er bange for, kan indeholde listeria: C-salat Salatskålens økologisk favoritter 125g, EAN: 5700384255854, Alle datoer er omfattet C-salat Økologisk Napolitana Mix 75g, EAN: 5700383832070,  Alle datoer er omfattet C-salat Økologisk Rucola 75g, EAN: 5700382879311, Alle datoer er omfattet Solgt i: Kvickly, Super Brugsen, Dagli´Brugsen, Coop.dk/Mad, Fakta og Irma butikker Producent: Vidinge Grönt AB, Sverige Virksomhed, der tilbagekalder: Coop Danmark A/S

Opsummering:
Coop Danmark tilbagekalder torsdag partier af en række salater, da der er mistanke om listeria.